**LĒMUMS**

Liepājā

|  |  |
| --- | --- |
| 2024. gada 22. februārī |  Nr.38/2(prot. Nr.2, 6.§) |

Par grozījumiem 2022. gada 10. novembra

lēmumā Nr.390/15 "Par projektu "Vides

pieejamības uzlabošana Dienas centrā

personām ar garīgās attīstības traucējumiem

T.Breikša ielā 16/20, Liepājā""

Pamatojoties uz Pašvaldību likuma 4. panta pirmās daļas 9. punktu, Ministru kabineta 2022. gada 20. septembra noteikumiem Nr.582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas pasākuma "Valsts un pašvaldību ēku vides pieejamības nodrošināšanas pasākumi" īstenošanas noteikumi", Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna projektu Nr.JPr\_55 "Vides pieejamības uzlabošana Dienas centrā personām ar garīgās attīstības traucējumiem T.Breikša ielā 16/20, Liepājā", izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

Izdarīt Liepājas valstspilsētas pašvaldības domes 2022. gada 10. novembra lēmumā Nr.390/15 "Par projektu "Vides pieejamības uzlabošana Dienas centrā personām ar garīgās attīstības traucējumiem T.Breikša ielā 16/20, Liepājā"" grozījumus, izsakot 2., 3. un 4. punktu šādā redakcijā:

"2. Apstiprināt Projekta kopējās attiecināmās izmaksas 187 419,32 EUR (viens simts astoņdesmit septiņi tūkstoši četri simti deviņpadsmit *euro* 32 centi) apmērā, no kurām:

2.1. Atveseļošanās fonda finansējums (82,64%) – 154 892,00 EUR;

2.2. Liepājas valstspilsētas pašvaldības līdzfinansējums (17,36%) – 32 527,32 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 32 527,32 EUR (trīsdesmit divi tūkstoši pieci simti divdesmit septiņi *euro* 32 centi) apmērā 2024. gadā.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 108 424,40 EUR (viens simts astoņi tūkstoši četri simti divdesmit četri *euro* 40 centi) apmērā 2024. gadā."

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Sociālajam dienestam |